[Video] Afrikaanse sangeres maak geslag van baba bekend | Maroela Media
Charlize Berg (Foto: Facebook)
Die Afrikaanse sangeres Charlize Berg en haar man, Warren Linden, verwag 'n dogtertjie.
"Op hierdie pragtige reënerige dag is dit vir my so special om almal te laat weet dat ek en Warren ['n klein dogtertjie] verwag," het sy op Facebook geskryf.
Die egpaar het 'n video gedeel waarin hulle die geslag van die baba tydens 'n verrassingspartytjie saam met vriende bekend gemaak het.
Die sangeres en haar man, 'n argitek, is onlangs in die werklikheidsprogram Die Bergs te sien gewees wat 'n intieme blik op die lewe van Berg en haar familie gegee het.
Charlize en Warren is al nege jaar lank 'n paartjie en het in September verlede jaar verloof geraak.
Hulle het in April vanjaar die knoop deurgehak en vroeër vandeesmaand bekend gemaak dat hulle hul eersteling verwag. Die sangeres het vroeër op sosiale media gesê die baba sal na verwagting in April volgende jaar haar opwagting maak.
Môre julle!! Op hierdie pragtige reën dag is dit vir my so special om almal telaat weet dat ek en Warren 'n klein……….. #DieGEOOTREVEAL #DankieJESUS #DANKBAAR #DieLeweIsNLied ????????????Huisgenoot Maroela Media LittleThings
Posted by Charlize Berg on Wednesday, November 15, 2017
Ek is nou regtig moeg vir almal se baba nuus, dit hou aan en aan en dan kom die bababoep foto's! die geboorte, die eerste baba kamer, die doop foto's en die eerste uithang verjaardag partytjie met al die bekende vriende se kindertjies in elke tydskrif. Ons is almal baie baie bly vir elkeen se goeie nuus en vir die nuweling in julle families, maar maak hierdie bekendes nie bietjie 'n te groot ophef van hulself nie? Die familie dinge is tog privaat aangeleenthede?
Oulikste oulik, vier fees, dit is 'n voorreg om ouers te word. Die geslag is ie so belangrik, maar tog opwindend